Jannie Mouton - En Toe Fire Hulle My, Carie Maas, Book - kalahari.com
Jannie Mouton is een van Suid-Afrika se mees suksesvolle en kleurryke entrepreneurs. Mouton is in die pad gesteek as besturende direkteur op die ouderdom van 48. Binne 15 jaar daarna bou hy 'n allemintige sakeryk op: PSG het belange in maatskappye met 'n markkapitalisasie van R61 miljard en is een van die top-40 maatskappye op die JSE. Daar is baie wat se hy is 'n bliksem wat nie nee vir 'n antwoord vat nie, maar hy lees en het 'n sagte hart vir die poesie. Oor 'n swartbemagtigingsopportunis sal hy nie sy woorde tel nie, maar hy kon dit nog net een maal in sy loopbaan oor sy hart kry om self 'n kollega te vra om te loop. Wie is die man agter PSG en hoekom het hy finansiele dienste kleintjies in die landbou- en selfs onderwysbedrywe laat kry? Hoe het Capitec se fenomenale sukses beslag gekry, wat moet 'n mens van die Pioneer Foods-kartelsage maak en hoekom vee hy hom af aan die woede van baie in die wynbedryf oor sy KWV-planne? Het Mouton die "vermoe om markte te voorspel" soos wat Finweek suggereer? Die Stellenbosse sakereus Jannie Mouton speel oop kaarte en deel die sake- en beleggingslesse wat hy geleer het.
Hierdie "brag" boek begin 'n ou naderhand verveel van al die grootpratery.Die tentakels van die seekat is ook net soveel. Ek wonder wanneer Capitec Bank dieselfde pad gaan loop as die destydse Santambank ens. Klomp goeie mense het "Gatslagte" gekry en die slim mannetjies glimlag almal bank toe. CA?
Jannie, jy't 'n punt beet
Die sakelesse in die tweede helfte van die boek het my so inspireer dat ek reg is om my eie besigheid te gaan launch. Jannie, jy het ook 'n punt beet oor die KWV -- tradisie verkoop nie, harde sakebeginsels is wat tel. 'n Lekker leesbare boek maar veral 'n aansporing vir die van ons wat net daardie titsel inspirasie kort. Dankie Jannie!